জন অ্যাডওয়ার্ড গ্রে
জন অ্যাডওয়ার্ড গ্রে (ইংরেজি: John Edward Gray) (১২ ফেব্রুয়ারি, ১৮০০ - ৭ মার্চ, ১৮৭৫) একজন ব্রিটিশ প্রাণিবিজ্ঞানী ও প্রকৃতিবিদ। তিনি আরেক স্বনামধন্য প্রকৃতিবিদ জর্জ রবার্ট গ্রে'র বড় ভাই এবং উদ্ভিদবিদ স্যামুয়েল ফ্রেডরিক গ্রে'র (১৭৬৬–১৮২৮) পুত্র। ১৮৪০ থেকে ১৮ ৭৪ পর্যন্ত গ্রে লন্ডনের ব্রিটিশ মিউজিয়ামে প্রাণিবিজ্ঞান বিভাগের কিপার হিসেবে কর্মরত ছিলেন। মিউজিয়ামের সংগ্রহ নিয়ে অসংখ্য ক্যাটালগ রচনা করেন। এসব ক্যাটালগে প্রচুর জীব সম্পর্কে সামগ্রিক বর্ণনা এবং নতুন নতুন প্রজাতি সম্পর্কিত বর্ণনা ছিল। জাদুঘরের জীববৈজ্ঞানিক সংগ্রহকে বিশ্বের অন্যতম সেরা সংগ্রহ হিসেবে গড়ে তুলতে তিনি সারাজীবন অক্লান্ত পরিশ্রম করেছেন। ১৮৩৩ সালে তিনি লন্ডনের রয়েল এনটমোলজিস্টস সোসাইটি প্রতিষ্ঠা করেন।